Sigurvegararnir á verðlaunaafhendingunni í kvöld.kraumur Kraumsverðlaunin voru afhent á Bryggjunni Brugghúsi klukkan 17 í dag . Sex plötur voru valdar af Kraumslistanum , sem telur 25 plötur . Voru þær valdar úr rúmlega 350 íslenskum plötum sem dómnefnd rýndi í . Verðlaunin eru veitt íslenskum hljómplötum sem þykja hafa skarað fram úr á árinu hvað varðar gæði , metnað og frumleika . Eftirfarandi plötur hlutu Kraumsverðlaunin 2019 : Hlökk - Hulduljóð K.óla - Allt verður alltílæ Dómnefndina í ár skipa ; Árni Matthíasson ( formaður ) , Arnar Eggert Thoroddsen , Birna María Másdóttir , Helga Þórey Jónsdóttir , Óli Dóri , Tanya Lind , Trausti Júlíusson og Þorbjörg Roach Gunnarsdóttir . Umslög platnanna sem hlutu verðlaunin í ár . Athygli vekur að sigurplöturnar í ár eru allar eftir konur , að undanskildri plötu Bjarka . Vestfirska tvíeykið Between Mountains gaf út sína fyrstu plötu í ár , en þær hafa vakið verðskuldaða athygli síðan þær sigruðu Músíktilraunir árið 2017 . Teknógúrkutröllið Bjarki er líklega fremstur meðal íslenskra jafningja en er þó miklu þekktari erlendis heldur en heima fyrir . Gáskafulla pönksveitin Gróa gaf út sína aðra plötu í ár þrátt fyrir að þær stöllur séu ekki enn skriðnar yfir tvítugt . Þær og k.óla eru hluti listahópsins post-dreifingar , en Allt verður alltílæ er einnig önnur plata k.óla , sem er listamannsnafn tónsmíðanemans Katrínar Helgu Ólafsdóttur . Hlökk er listahópur skipaður þeim Ingibjörgu Ýr Skarphéðinsdóttur , Lilju Maríu Ásmundsdóttur and Ragnheiði Erlu Björnsdóttur . Hulduhljóð er myndræn plata úr þeirra smiðju . Sunna Margrét , sem var áður meðlimur Bloodgroup , gerir sveimandi en brotakennda raftónlist , og blandar henni iðulega við innsetningar og aðra myndræna framsetningu á tónleikum sínum . Hlusta má á vel valin lög af hverri plötu fyrir sig hér að neðan . 25 íslenskar hljómplötur sem skarað hafa fram úr á árinu valdar úr rúmlega 350 .